Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1694

9. A nem kereskedelmi jellegű áruk/vámáruk vámkezelését EV-vel akkor kell kérni, ha a vámkezelést kérő a Vámjeggyel történő vámkezelést nem fogadja el, vagy a vámjegyen történő vámkezelés nem alkalmazható. 9.1. Kivitel Kiviteli vámkezelések esetén a II. rész 4.1—4.3. pontokban meghatározottakra figyelemmel kell az EV-ot benyújtani, és csupán a 2., 4., 8., 14., 17., 18., 31., 33., 44., 54. rovatot kell kitölteni a II. rész 4.5. pontban említett rovatokra vonatkozó kitöltési útmutató szerint. Ha az EV-ot több vámtarifaszám alá tartozó áruk/vámáruk vámkezelését kérik, Pótlap helyett „Jegyzéket” kell a megfelelő példányban benyújtani. Ebben az esetben az EV 31. rovatába „JSZ” (Jegyzék szerint) bejegyzést kell alkalmazni. A vámkezelés elvégzése után az EV 1. sorszámú példányt a vámkezelést végző vámhivatal a nyilvántartása mellékleteként kezeli, míg a 2. és 3. sorszámú példányok a vámkezelést kérő részére kerülnek átadásra. 9.2.1. Behozatal Behozatali irányú vámkezelés esetén a II. rész 5.1—5.2. pontjában meghatározottakra figyelemmel kell az EV-t benyújtani és csupán a 2., 4., 8., 14., 16., 22., 31., 33., 44. és 54. rovatot kell kitölteni. Ha az EV-tal több vámtarifaszám alá tartozó vámáruk vámkezelését kérik, Pótlap helyett „Jegyzéket” kell a megfelelő példányban benyújtani. Ebben az esetben az EV 31. rovatába „JSZ” (Jegyzék szerint) bejegyzést kell alkalmazni. A vámkezelés elvégzése után az EV 6. sorszámú példánya a vámkezelést végző vámhivatal a nyilvántartása mellékleteként kezeli, míg a 7. és 8. sorszámú példányok a vámkezelést kérő részére kerülnek átadásra az alakszerű vámigazgatási határozattal együtt. 9.2.2. Postaforgalomban az ún. Consignement szállítmányok (csoportos küldemények vámkezelésére) a posta szállítmányonként kiállított árunyilatkozatot ad, amelyhez mellékelnie kell címzettenként külön-külön az egy címzett részére érkező áruk tételes adatait (csomagok darabszáma, árumegnevezés, mennyiség, érték, származás, vámtarifaszám, vámtétel). Az EV-on csak a 2., 4., 8., 14., 16., 22., 31., 33., 44. és 54. rovatokat kell kitölteni. A 8., 16., 31., 33. rovatokban „konszignáció szerint” szöveget kell feltüntetni. 9.3. Árutovábbítás Árutovábbításkor a II. rész 7.1—7.2. pontjaiban meghatározottakra figyelemmel kell EV-ot benyújtani és csupán a 2., 4., 8., 14., 22., 31., 33., 44., 50. rovatot kell kitölteni. A 22. rovatba a továbbított vámáru értékét kell feltüntetni a tv. 32. §-ában foglaltak figyelembevételével. Ha az EV-tal több vámtarifaszám alá tartozó áru/vámáru továbbítását kérik, Pótlap helyett „Jegyzéket” kell a megfelelő példányban benyújtani. Ebben az esetben az EV 31. rovatába „JSZ” (Jegyzék szerint) bejegyzést kell alkalmazni. A vámkezelés elvégzése után az EV 1. sorszámú példányát az indító/beléptető vámhivatal a nyilvántartása mellékleteként kezeli. A rendeltetési/kiléptető vámhivatalhoz az árut/vámárut az EV 4. és 5. sorszámú példánya kíséri. A rendeltetési/kiléptető vámhivatal a vámkezelést kérő kérelmére a bemutatás/kiléptetés tényét az 5. sorszámú példány leválasztható részének hátoldalán igazolja és átadja a vámkezelést végzőnek. Az 5. sorszámú példány a bemutatás/kiléptetés megtörténtének igazolásául a rendeltetési/kiléptető vámhivatal által visszaküldésre kerül az indító/továbbító vámhivatalhoz. 2001/157. szám IV. RÉSZ

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes